หอการค้าไทย ประเมินทัศนะคนไทยต่อนโยบายเสรีกัญชา กังวลเยาวชนใช้ผิดประเภท
นายธนวรรธน์ พลวิชัย อธิการบดีมหาวิทยาลัยหอการค้าไทยและประธานที่ปรึกษาศูนย์พยากรณ์เศรษฐกิจและธุรกิจมหาวิทยาลัยหอการค้าไทย เปิดเผยทัศนะของคนไทยต่อนโยบายกัญชาเสรี ว่า วันที่ 9 มิถุนายนที่ผ่านมา รัฐบาลได้ประกาศให้ปลดล็อกกัญชา  ทำให้ยอดการค้นหากัญชาในโซเชียลมีเดียสูงขึ้น ถือว่าคนไทยมีการตื่นตัวด้านนโยบายปลดล็อกกัญชาของรัฐบาล โดยเสียงสะท้อนจากโซเชียลมีเดียนั้นร้อยละ 9 กล่าวถึงกัญชาในเชิงบวก ขณะที่ร้อยละ 20 กล่าวถึงกัญชาในเชิงลบ อย่างไรก็ตาม กัญชาถือเป็นพืชเศรษฐกิจ การใช้กัญชาผิดประเภทนั้นทำร้ายเยาวชน คนไทยในโซเชียลมีเดีย กล่าวถึง กัญชาในเชิงลบ เช่น อาการเมากัญชา โทษของกัญชา และไม่มีการควบคุมกัญชา มากกว่ากัญชาเชิงการแพทย์ แม้ว่ากัญชาเป็นความหวังด้านเศรษฐกิจของประเทศ แต่ก็เป็นปัญหาต่อเยาวชน ซึ่งสังคมแสดงความกังวลอย่างต่อเนื่อง เด็กและเยาวชนเสพเกินขนาด ขาดการควบคุมและช่องว่างทางกฎหมาย ต้องการให้มีการควบคุม ขอบเขตการจำหน่ายกัญชาและปริมาณในการใช้อธิการบดีมหาวิทยาลัยหอการค้าไทย กล่าวเพิ่มเติมว่า กัญชาถือเป็นพืชเศรษฐกิจที่สร้างโอกาสทางการค้า เนื่องจากสามารถใช้ประโยชน์ได้ทั้งต้น โดยต้องวัดจากค่า CBD ซึ่งเป็นตัวกำหนดมูลค่าของชนิดกัญชา การคาดว่ามูลค่าของอุตสาหกรรมกัญชาสามารถสร้างรายได้ 800,000 - 1,200,000 บาท/ไร่ ทั้งนี้ รัฐบาลควรกำหนดขอบเขตและเงื่อนไขการใช้ และจำหน่ายกัญชาให้ชัดเจน เพื่อให้ลดความกังวลต่อเยาวชนที่ใช้ผิดประเภทและอาจเสพเกินขนาด